РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 11.10.2023 г.

Днес, 11.10.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Стефан Петров
                                                                                              Йордан Стоев
                                                                                              Огнян Дамянов
                                                                                              Боян Новански

   От администрацията на ВСС присъстваха: Стефка Инджова - директор на дирекция „УССВ“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1. Допълнителна информация към решение по т. 2 от протокол № 26/04.10.2023 г. на Комисия „Управление на собствеността“ към Пленума на ВСС.

2. Изпълнение на решение по т. 1.1 от протокол № 21/27.07.2023 г. от заседание на Комисия „Управление на собствеността“ към Пленума на ВСС във връзка с провеждане на пазарна консултация за услуга с предмет „Изготвяне на технико-икономически анализ на два варианта за проектиране и строителство на съдебна сграда в имот на ул. „Патриарх Евтимий“ № 1, гр. Провадия, в управление на Висш съдебен съвет, включително и определяне на индикативни стойности на всеки един вариант поотделно“.

- Инвестиции и строителство:

	1.ОТНОСНО: Изпълнение на договор за СМР за обект „Основен ремонт и преустройство на част от обществена сграда, находяща се в гр. Асеновград, пл. „Акад.Николай Хайтов“ № 8“.
	Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.
	
КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	1.1. ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „УССВ“ в АВСС.
        1.2. ИЗПРАЩА на основание чл. 71 от Правилника за организацията на дейността на Висшия съдебен съвет и неговата администрация чрез главния секретар на ВСС на дирекция „Правна“, всички налични до момента документи ведно с доклада, за изразяване на  становище относно изпълнението на Договор рег. №ВСС - 11980/10.08.2021 г. с предмет „Основен ремонт и преустройство на част от обществена сграда, находяща се в гр. Асеновград, пл. „Акад. Николай Хайтов“ № 8“.
	1.3. След получаване на становище по т. 1.2, да се внесе в заседание на Комисия „Управление на собствеността“ към Пленума на ВСС предложение във връзка с изпълнението на Договор рег. № ВСС - 11980/10.08.2021 г. с предмет: „Основен ремонт и преустройство на част от обществена сграда, находяща се в гр. Асеновград, пл. „Акад. Николай Хайтов“ № 8“.
	1.4. ВЪЗЛАГА на дирекция „Управление на собствеността на съдебната власт“ да изпрати писмо до „ФОН СК“ ООД за извършените неуспешни 72-часови проби на 04.09.2023 г. и 05.09.2023 г. ведно с подписаните констативни протоколи на тези дати.
	1.5. ИЗПРАЩА решението на административния ръководител на Районен съд – Асеновград за сведение.

	2.ОТНОСНО: Изпълнение на договор № ВСС-14185/12.10.2021 г. и строеж „Основен ремонт и преустройство на сграда, бул.„Драган Цанков“ № 6, гр. София за нуждите на органите на съдебната власт“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	След като изслуша доклада на г-жа Грънчарова, г-жа Олга Керелска препоръча да продължи извършването на възможните строителни дейности, предвидени по договор № ВСС-14185/12.10.2021 г. в другата част на сградата, находяща се на бул. „Драган Цанков“ № 6, гр. София, докато се отстранят пречките, за които е сигнализирано, за да се икономиса време.
	Предложението беше прието от останалите членове на Комисията.
	С оглед на горното, 

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	2.1. ПРИЕМА за сведение доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	2.2. ВЪЗЛАГА на дирекция „Управление на собствеността на съдебната власт“ да извърши необходимите проучвания, с оглед възможността изпълнението на СМР в сградата на бул. „Драган Цанков“ № 6, извън участъка на изграждане на новото стълбище и асансьор, да не бъде спирано в периода на съгласуване и одобряване на проектна документация по реда на чл.154 от Закона за устройство на територията на съществените изменения на одобрения проект, констатирани на строежа. 

	3.ОТНОСНО: Изпълнение на решение по т. 1.4. от протокол № 26/04.10.2023 г. на Комисия „Управление на собствеността“ към Пленума на Висшия съдебен съвет. 
	
КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1.ПРИЕМА представения проект на окръжно писмо до административните ръководители на органите на съдебна власт във връзка с организиране на работата им, като възложители по ЗОП, за определяне на прогнозната стойност на обществени поръчки за обекти по § 51-00 „Основен ремонт на дълготрайни материални активи“ и § 52-02 „Придобиване на сгради“ от Инвестиционната програма на ВСС, тяхната подготовка и провеждане.
	  3.2.ВЪЗЛАГА на дирекция „Управление на собствеността на съдебната власт“ да уведоми административните ръководители на органите на съдебната власт, като изпрати писмото по т. 3.1.

 4.ОТНОСНО: Проект на решение за упълномощаване на Главния прокурор на Република България да упражни правомощията си на възложител по чл. 5, ал. 2, т. 7 от ЗОП и да представлява Висшия съдебен съвет, в качеството му на възложител по ЗУТ, за обект: „Изготвяне на инвестиционен проект за основен ремонт на административна сграда, находяща се в гр. София, ул. „Г. С. Раковски“ № 134“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	4.1.ПРИЕМА за целесъобразно и необходимо  предоставяне упражняването на правомощия на възложител съгласно чл. 5, ал. 2, т. 7 от ЗОП на Главен прокурор на Република България, във връзка с организирането, провеждането и възлагането на обществена поръчка за услуга с предмет „Изготвяне на инвестиционен проект за основен ремонт на обект – административна сграда, находяща се в гр. София, ул. „Г. С. Раковски“ № 134“.

	4.2.ПРЕДЛАГА на Пленума на Висшия съдебен съвет да приеме следното решение:
1. ВЪЗЛАГА на Главния прокурор на Република България да упражни правомощията на възложител по чл. 5, ал. 2, т. 7 от ЗОП във връзка с организирането, провеждането и възлагането на обществена поръчка за услуга с предмет „Изготвяне на инвестиционен проект за основен ремонт на обект – административна сграда, находяща се в гр. София, ул. „Г. С. Раковски“ № 134“, с право да преупълномощава служители от администрацията на Главния прокурор.
2. УПЪЛНОМОЩАВА Главния прокурор на Република България да представлява Висшия съдебен съвет, в качеството му на възложител по ЗУТ, пред съответните държавни и общински органи, експлоатационни дружества и други, като подава заявления, получава документи, съгласува документация и сключва договори и др., във връзка с изпълнение на обект „Изготвяне на инвестиционен проект за основен ремонт на обект – административна сграда, находяща се в гр. София, ул. „Г. С. Раковски“ № 134“, с право да преупълномощава служители от администрацията на Главния прокурор.

4.3. ВНАСЯ предложението като редовна точка в следващото редовно заседание на Пленума на ВСС.

	4.4. ПРЕДЛАГА на Комисия „Бюджет и финанси“ към ПВСС да извърши корекция по бюджета на Прокуратура на Република България по § 51-00 „Основни ремонти на ДМА“ със сума в размер на 100 000 лева, с цел осигуряване на средства за изпълнение на заложена годишна задача за 2023 г. за обект „Изготвяне на инвестиционен проект за основен ремонт на обект – административна сграда, находяща се в гр. София, ул. „Г. С. Раковски“ № 134“, след решение на Пленума на ВСС по т. 4.2.

	   5.ОТНОСНО: Писмо от главния секретар при АГП във връзка с ремонт на кабинети и коридор на II етаж в Съдебната палата, бул. „Витоша“ № 2 , ползвани от Софийска градска прокуратура.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	В процеса на обсъждане, г-жа Керелска изрази желание да вземе участие в предстоящата среща, в случай че не е служебно ангажирана.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	5.1.ПРИЕМА за сведение доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
5.2.	ВЪЗЛАГА на дирекция „Управление на собствеността на съдебната власт“ да организира работна среща с представители на дирекция „Управление на собствеността на съдебната власт“ и дирекция „Правна“, отдел „Обществени поръчки“ към АВСС, Администрация на главен прокурор и Апелативен съд – София, с цел обсъждане изпълнението на подобект (по КСС за обекта) „Ремонт на стаи с №№ 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 47А и 48 (откъм ул. „Лавеле“) с прилежащ коридор на втори етаж“, част от обект „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавале“), стаи №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“. За резултатите от срещата да докладва на следващо заседание на комисия „Управление на собствеността“ към Пленума на ВСС.

6.ОТНОСНО: Писмо от главния секретар на НИП за осигуряване на средства за окончателно плащане за услуга: „Изработването на проект за изменение на плана за регулация и застрояване на имот, представляващ УПИ III, кв. 81 по плана на гр. Банкя, с идентификатор 02659.2195.2722 по кадастралната карта и кадастралните регистри на гр. Банкя, с площ 7 910 кв.м. за извършване на промяна на регулационните граници и на предназначението на застрояване на имота от „За балнеолечебен комплекс“ в „Учебен комплекс на Националния институт на правосъдието“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	6.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	6.2.ПРИЕМА за необходимо извършване на разход по § 51-00 „Основен ремонт на ДМА“ в размер на 7 980 лева за окончателно разплащане на сключен договор за изработване на проект за изменение на плана за регулация и застрояване на имот, представляващ УПИ III, кв. 81 по плана на гр. Банкя, с идентификатор 02659.2195.2722 по КККР на гр. Банкя, с площ 7 910 кв.м. и промяна на предназначението на застрояването в имота от „За балнеолечебен комплекс“ в „Учебен комплекс на НИП“.
Мотиви: С решение по т. 31.1, предложение 1 от Протокол № 6 от 08.04.2021 г. Пленумът на ВСС е възложил на директора на НИП да упражни правомощията си на възложител по чл. 5, ал. 2, т. 13 от ЗОП за възлагане на услуга за изработването на проект за изменение на плана за регулация и застрояване на поземлен имот – находящ се  в гр. Банкя, ул. „Стефан Стамболов“ № 4, с идентификатор 02659.2195.2722 по КККР на гр. Банкя. През 2021 г., на основание сключен договор № РД-15-36/14.09.2021 г. е извършено авансово плащане в размер на 3 420  лева с ДДС. Услугата по договора е изпълнена и приета с приемо-предавателен протокол от 04.10.2023 г. и следва да се извърши окончателно плащане по договора в размер на 7 980 лева.
6.3.ИЗПРАЩА решението на Комисия „Бюджет и финанси“ към Пленума на Висшия съдебен съвет за корекция на бюджета на Национален институт на правосъдието със средства в размер на 7 980 лева за окончателно плащане на сключен договор за изработване на проект за изменение на плана за регулация и застрояване на имот, представляващ УПИ III, кв. 81 по плана на гр. Банкя, с идентификатор 02659.2195.2722 по КККР на гр. Банкя, с площ 7 910 кв.м. и промяна на предназначението на застрояването в имота от „За балнеолечебен комплекс“ в „Учебен комплекс на НИП“. Средствата да бъдат осигурени от бюджетен ред „Неразпределен резерв за проектиране и основен ремонт на сгради“.
6.4. ИЗПРАЩА решението на Национален институт на правосъдието за сведение.

	- Управление на собствеността:

7.ОТНОСНО: Проект на решение за упълномощаване на представляващия Висшия съдебен съвет да подпише споразумителен протокол между „Софийска вода“ АД и Висшия съдебен съвет за разходите за питейна вода за имот, находящ се в гр. София, район „Люлин“, ж.к. „Люлин - 6“, бл. 634, вх. Б, ет. 1, ап. 19. 
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

7.1. ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.
	
7.2. ПРЕДЛАГА на Пленума на Висшия съдебен съвет да вземе следното решение:

	УПЪЛНОМОЩАВА представляващия Висшия съдебен съвет да подпише споразумителен протокол между „Софийска вода“ АД и Висшия съдебен съвет за разходите за питейна вода за имот, находящ се в гр. София, район „Люлин“, ж.к. „Люлин - 6“, бл. 634, вх. Б, ет. 1, ап. 19. 

7.3. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни:

Допълнителни точки, включени за разглеждане
в заседанието на Комисия „Управление на собствеността”

8.ОТНОСНО: Допълнителна информация към решение по т. 2 от протокол № 26/04.10.2023 г. на Комисия „Управление на собствеността“ към Пленума на ВСС.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	8.1.ПРИЕМА за сведение предоставената допълнителна информация във връзка с възлагане „Консултантска услуга във връзка с подготовка на обществена поръчка за избор на изпълнител (градоустройство, инвестиционно проектиране)/инженеринг и авторски надзор на обект „Нова съдебна сграда в УПИ XXVII за обществено и делово обслужване, кв. 27, 26 м.р., гр. Варна, община Варна“.

9.ОТНОСНО: Изпълнение на решение по т. 1.1 от протокол № 21/27.07.2023 г. от заседание на Комисия „Управление на собствеността“ към Пленума на ВСС във връзка с провеждане на пазарна консултация за услуга с предмет „Изготвяне на технико-икономически анализ на два варианта за проектиране и строителство на съдебна сграда в имот на ул. „Патриарх Евтимий“ № 1, гр. Провадия, в управление на Висш съдебен съвет, включително и определяне на индикативни стойности на всеки един вариант поотделно“.
	   Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	9,1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	9.2. ПРИЕМА за изпълнител на услуга с предмет: „Изготвяне на технико-икономически анализ на два варианта за проектиране и строителство на съдебна сграда в имот на ул. „Патриарх Евтимий“ № 1, гр. Провадия, в управление на Висш съдебен съвет, включително и определяне на индикативни стойности на всеки един вариант поотделно“ – „СИДИКИ СТРОИТЕЛНИ ИНЖЕНЕРИ“ ООД, с обща цена за изпълнение на услугата – 8 300 лева без ДДС или 9 960 лева с ДДС. 
	9.3. ИЗПРАЩА решението на комисия „Бюджет и финанси" към Пленума на ВСС, за одобряване извършването на разход в размер на 9 960 лева с ДДС, за изпълнение на услуга с предмет „Изготвяне на технико-икономически анализ на два варианта за проектиране и строителство на съдебна сграда в имот на ул. „Патриарх Евтимий“ № 1, гр. Провадия, в управление на Висш съдебен съвет, включително и определяне на индикативни стойности на всеки един вариант поотделно“. Средствата за изпълнение на услугата следва да се осигурят по §51-00 „Основен ремонт на ДМА“ от бюджетен ред „Аксесорни договори - строителен надзор и инвеститорски контрол и авторски надзор“.
	9.4. ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 9.2.
	9.5. ИЗПРАЩА решението на административния ръководител на РС- Провадия за сведение.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ